rejauldu/bengali-wikipedia huggingface dataset:
বাংলাদেশ জুডিসিয়াল সার্ভিস এসোসিয়েশন বাংলাদেশের জেলা আদালতে কর্মরত বিচারকগণের সংগঠন। সংগঠনটির  ইতিহাসে প্রথমবারের মত গত ৩০ অক্টোবর, ২০২৪ গণতান্ত্রিক ভাবে ৪৫ সদস্য বিশিষ্ট পুর্ণাংগ নির্বাহী কমিটি নির্বাচিত হয়। উক্ত নির্বাচনে ২০২৪-২০২৫ মেয়াদে সভাপতি নির্বাচিত হন জনাব আমিরুল ইসলাম এবং মহাসচিব নির্বাচিত হন জনাব মাজহারুল ইসলাম।   ইতিহাস  ১৯৪৭ সালের ১৩ অক্টোবর গৃহীত গঠনতন্ত্রের মাধ্যমে যাত্রা শুরু করে 'ইস্ট পাকিস্তান সিভিল সার্ভিস (জুডিসিয়াল) এসোসিয়েশন'। পরবর্তীতে বাংলাদেশ স্বাধীন হওয়ার পর জুডিসিয়াল ক্যাডার বাংলাদেশ সিভিল সার্ভিসের অন্তর্ভুক্ত হয়। সংগঠনের নাম পরিবর্তিত হয়ে হয় ‌'বাংলাদেশ সিভিল সার্ভিস (জুডিসিয়াল) এসোসিয়েশন'। ১৯৯০ সালের ২৮ ডিসেম্বর সংগঠনের সদস্যদের বার্ষিক সাধারণ সভায় পূর্বের গঠনতন্ত্র বাতিলপূর্বক নতুন গঠনতন্ত্র প্রণয়ন ও গ্রহণ করা হয়। মাসদার হোসেন মামলায় বাংলাদেশ সুপ্রীম কোর্টের আপীল বিভাগের রায়ে বাংলাদেশ জুডিসিয়াল সার্ভিস গঠনের নির্দেশনা দেওয়া হয়। ২০০২ সালের বার্ষিক সাধারণ সভায় সংগঠনের নাম পরিবর্তন করে রাখা হয় 'বাংলাদেশ জুডিসিয়াল সার্ভিস এসোসিয়েশন'।    , Constitution of the Association, সংগ্রহের তারিখ: ০৩ অক্টোবর, ২০১৯।   লক্ষ্য ও উদ্দেশ্য  অরাজনৈতিক ও কল্যাণমুখী সংগঠন হিসাবে এই এসোসিয়েশনের কার্যবিধি নিম্নবর্ণিত উদ্দেশ্য সাধনের পরিচালিত হয়।  ক) এসোসিয়েশনের সদস্যদের মধ্যে পারস্পরিক সহযোগিতা, সহমর্মিতা ও একাত্ববোধ জাগ্রতকরণ এবং বিচার বিভাগের সুমহান ঐতিহ্য ও মান মর্যাদা সমুন্নত রাখার জন্য সদস্যদের দেশ ও জাতির কল্যাণে দেশপ্রেম, কর্তব্যনিষ্ঠা, সততা, নিরপেক্ষতা ও একাগ্রতার সঙ্গে দায়িত্ব ও কর্তব্য পালনে উদ্বুদ্ধকরণ,  খ) সদস্যদের আইনানুগ ও ন্যায়সঙ্গত অধিকার যথা- চাকরির কাঠামো, বেতন, পদমর্যাদা ইত্যাদি স্বার্থ সংশ্লিষ্ট সকল দাবীসমূহ ন্যায় নীতির ভিত্তিতে প্রতিষ্ঠা ও সংরক্ষণের জন্য প্রয়োজনীয় সকল পদক্ষেপ ও ব্যবস্থা গ্রহণ,  গ) সংগঠনের স্বার্থে এবং সদস্যদের কল্যাণের জন্য তহবিল গঠন, অস্থাবর ও স্থাবর সম্পত্তি অর্জন,  ঘ) সংগঠনের স্বার্থে সভা, সম্মেলন ও সিম্পোজিয়াম ইত্যাদি জাতীয় কার্যক্রম গ্রহণ,  ঙ) বিচার ও বিচার প্রশাসনের উন্নয়নের ক্ষেত্রে সংশ্লিষ্ট জাতীয় ও আন্তর্জাতিক প্রতিষ্ঠানের সঙ্গে সরকারের অনুমতিক্রমে সম্পর্ক স্থাপন ও বিস্তার এবং  চ) উল্লিখিত লক্ষ্য ও উদ্দেশ্য অর্জনে প্রত্যক্ষ ও পরোক্ষভাবে সহায়ক সকল কার্যক্রম গ্রহণ।    আরও দেখুন   বাংলাদেশের বিচার বিভাগ   তথ্যসূত্র   বিষয়শ্রেণী:বিচার বিষয়শ্রেণী:পেশাজীবী সংগঠন বিষয়শ্রেণী:বাংলাদেশ ভিত্তিক পেশাদার সমিতি বিষয়শ্রেণী:বাংলাদেশের বিচার বিভাগ
কসমস ১ (; অর্থ: কসমস ১), যা ডিএস-২ নং. ১ নামেও পরিচিত এবং পশ্চিমাদের নিকট স্পুটনিক ১১ নামে পরিচিত, হলো প্রযুক্তি প্রদর্শন এবং আয়নোস্ফিয়ারিক গবেষণার জন্য ১৯৬২ সালে মহাশূণ্যে প্রেরণ করা একটি সোভিয়েত কৃত্রিম উপগ্রহ। এটি ছিল কসমস কর্মসূচির অধীনে প্রেরিত প্রথম কৃত্রিম উপগ্রহ এবং নেপ্রোপেট্রোভস্ক স্পুটনিক কর্মসূচির অংশ হিসাবে সফলভাবে কক্ষপথে পৌঁছানো প্রথম মহাকাশযান।   ইতিহাস  কসমস ১ ছিলো একটি ডিএস-২ কৃত্রিম উপগ্রহ, উৎক্ষেপণ করা দুটির মধ্যে প্রথমটি। দ্বিতীয়টি, ডিএস-২ নং. ২, ১৯৬৪ সালের ১ ডিসেম্বর উৎক্ষেপণ করা হয়, কিন্তু এটিকে বহনকারী নভোযানের পেলোড ফেয়ারিং এটিকে আলাদা করতে ব্যর্থ হওয়ার তা কক্ষপথে পৌঁছায়নি। ডিএস-২ ছিলো উড্ডয়নে সুবিধার জন্য নলাকার অংশ ছাড়াই আগের ডিএস-১ কৃত্রিম উপগ্রহের ক্ষুদ্রতর সংস্করণ, যেটি প্রথম দুটি ডিএস-১ মহাকাশযান, ১৯৬১ সালের ২৭ অক্টোবর ডিএস-১ নং. ১ এবং ২১ ডিসেম্বর ডিএস-১ নং. ২ কক্ষপথে পৌঁছতে ব্যর্থ হওয়ার পর নির্মিত হয়েছিল।   মহাকাশযান  এর প্রাথমিক উদ্দেশ্য ছিলো এর উৎক্ষেপণ যানের কর্মক্ষমতা পরিমাপ করা এবং আয়নোস্ফিয়ারে গবেষণা পরিচালনা করা। এর ভর ছিল ।    উৎক্ষেপণ  এটিকে কসমস-২আই ৬৩এস১ নং. ৬এলকে উৎক্ষেপক যানে করে উৎক্ষেপণ করা হয়। এটি ছিল কসমস-২আই-এর তৃতীয় উড্ডয়ন এবং সফলভাবে কক্ষপথে পৌঁছানোর প্রথমটি। এটি ছিল প্রথম কসমস উৎক্ষেপক যান যেটি সফলভাবে কক্ষপথে কৃত্রিম উপগ্রহ স্থাপন করে। ১৯৬২ সালের ১৬ মার্চ তারিখে ১১:৫৯ জিএমটিতে কাপুস্টিন ইয়ারের মায়াক-২ থেকে এটিকে উৎক্ষেপণ করা হয়েছিলো।   অভিযানের বিবরণ  কসমস ১'কে  অনুভূ এবং  অপভূ, ৪৯.০° নতি-প্রবণতা এবং ৯৩.১ মিনিটের কক্ষপথ আবর্তনের সময়কাল সহ একটি নিম্ন পৃথিবীর কক্ষপথে স্থাপন করা হয়। এটি ১৯৬২ সালের ২৫ মে ধ্বংসপ্রাপ্ত হয়।   আরও দেখুন    ১৯৬২-এ মহাকাশ যাত্রা।   তথ্যসূত্র    বহিঃসংযোগ   বিষয়শ্রেণী:নেপ্রোপেট্রোভস্ক স্পুটনিক কর্মসূচি বিষয়শ্রেণী:১৯৬২-এ উৎক্ষিপ্ত মহাকাশযান
ত্রিনিদাদ ও টোবাগো প্রথম অলিম্পিক গেমসে অংশগ্রহণ করে ১৯৪৮ গ্রীষ্মকালীন অলিম্পিকে। অভিষেকের পর ত্রিনিদাদ ১৪টি গ্রীষ্মকালীন ও ৩টি শীতকালীন অলিম্পিক গেমসে অংশগ্রহণ করেছে। শীতকালীন অলিম্পিক গেমসে অভিষেক হয় ১৯৯৪ সালে।  ত্রিনিদাদের ক্রীড়াবিদগণ ২টি স্বর্ণ সহ মোট ১৮টি পদক জিতেছে। প্রথম পদক জিতে ১৯৪৮ গেমসে ভারোত্তোলনে।   পদক তালিকা    গেমস অনুযায়ী পদক     0  1  0  1   0  0  2  2   0  0  0  0  see British West Indies   0  1  2  3   0  0  0  0   0  0  0  0   1  0  0  1   0  0  0  0   0  0  0  0   0  0  0  0   0  0  0  0   0  0  2  2   0  1  1  2   0  0  1  1   0  2  0  2   1  0  3  4 সর্বমোট  2  5  11  18   ক্রীড়া অনুযায়ী পদক     2  4  8  14   0  1  2  3   0  0  1  1 সর্বমোট  ২  ৫  ১১  ১৮   আরও দেখুন   প্যারালিম্পিকে ত্রিনিদাদ ও টোবাগো   বহিঃসংযোগ           Trinidad and Tobago National Olympic Committee  "Trinidad and Tobago at the Olympics", Trinidad and Tobago government
ওলান একটি রান্নার পদ যা দক্ষিণ ভারতের কেরালা রাজ্যের কেরালা রন্ধনশৈলীর অন্তর্ভুক্ত।  এটি একটি হালকা এবং মৃদু গন্ধযুক্ত খাবার। এই খাবার তৈরির প্রধান উপাদানগুলি হল সাদা করলা বা ছাই-করলা, কালো শিম বা ব্ল্যাক আইড্‌ বীন্স, নারকেলের দুধ, নারকেল তেল ও আদা।  কেরালার প্রথাগত সাদয়া -তে এই পদটি পরবেশিত হয়    রন্ধনপ্রনালী   ওলান কেরালা রন্ধনশৈলীর অন্তর্গত একটি খাবার। তাই বেশিরভাগ ক্ষেত্রে এই খাবার রান্না করতে কেরালার ঐতিহ্যবাহী রন্ধন প্রনালীর দ্বারা নির্দেশিত পদ্ধতি অনুসরণ করা হয়।   কেরালা রন্ধনপ্রনালী   উপকরণ   এটি কেরালার একটি জনপ্রিয় পদ। কেরালার প্রথাগত সাদয়া -তে অন্যন্য খাবারের সাথে কলার পাতায় এই পদটি পরিবেশন করা হয়।  ওলান রান্নার প্রধান উপকরনগুলি হল, কোড়ানো কালো শিম বা ব্ল্যাক আইড্‌ বীন্স (১ কাপ), কোড়ানো সাদা কুমড়া (১ কাপ), কাটা ও কোড়ানো সাধারণ কুমড়ো (১ কাপ), কাটা সবুজ মরিচ (৩ থেকে ৪ কাপ), নারকেল দুধ (দেড় কাপ), কারি পাতা (পাঁচ থেকে ৬ টি), তেল (এক টেবিল চামচ) ও স্বাদ অনুসারে লবণ।   প্রস্তুতি   এই রান্না প্রস্তুতির প্রাথমিক পর্ব হিসাবে কালো শিম বা ব্ল্যাক আইড্‌ বীন্সকে সারারাত ভিজিয়ে রাখতে হয়। তারপর তাকে প্রেসার কুকারে রান্না করা হয়। তার সাথে কেটে রাখা কুমড়ো, লবণ এবং চেরা সবুজ মরিচ যোগ করা হয়। এরপর অল্প জল যোগ করতে হয়। কুমড়া এবং মটরশুটি পুরোপুরি সেদ্ধ হয়ে গেলে তাতে কারিপাতা দিয়ে গরম তেল ঢেলে দেওয়া হয়। সবশেষে রান্নার পাত্রে নারকেল দুধ যোগ করতে হয় এবং তিন থেকে চার মিনিটের জন্য সিদ্ধ করতে হয়।   প্রকার  ব্যবহৃত উপাদান অনুযায়ী ওলানের কিছু প্রকারভেদ দেখা যায়। নাম্বুদিরির ওলান সাধারনভাবে প্রস্তুত ওলানের থেকে কিছুটা আলাদা হয়।   তথ্যসূত্র   বিষয়শ্রেণী:কেরল রন্ধনশৈলী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~মহীন (আলাপ) ০৩:৪৭, ১২ এপ্রিল ২০১৮ (ইউটিসি) জকিগঞ্জ সাহিত্য সংসদ (জসাস)   – (অপসারণের প্রস্তাবনা দেখুনলগ দেখুন) () পুরাতন প্রতিষ্ঠান কিন্তু তথ্যসূত্র দ্বারা উল্লেখযোগ্যতা প্রতিষ্ঠিত নয়।  — ফেরদৌস • ১৬:৫৯, ৬ এপ্রিল ২০১৮ (ইউটিসি)  অপসারণে  — সাফি ১৮:১৪, ৭ এপ্রিল ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
thumb|The "world is a family" verse of Maha Upanishad is engraved in the entrance hall of the Parliament Of India.S Shah and V Ramamoorthy (2014), Soulful Corporations, Springer Science, , page 449  বসুধৈব কুটুম্বকম্ (সংস্কৃত: वसुधैव कुटुम्बकम्) ("বসুধা=পৃথিবী" + "এব=প্রকৃতপক্ষে" + "কুটুম্বকম্=পরিবার") হল একটি সংস্কৃত বাগধারা, যেটি সাধারণত সমগ্র মানবজাতিকে একটি পরিবার হিসেবে বোঝাতে ব্যবহৃত হয়ে থাকে। মূলত হিন্দু গ্রন্থ মহা উপনিষদ্vasudhA  Sanskrit English Dictionary, Koeln University, Germany সূত্রে প্রাপ্ত এটি ছিল "হিতোপদেশ" গল্প সংকলনের কোন একটি গল্পে ব্যবহৃত একটি উক্তি, যেটি পরবর্তীতে বিভিন্ন ব্যক্তি ও সংগঠন দ্বারা আদর্শগত ও রাজনৈতিক উদ্দেশ্যে ব্যবহৃত হয়।  তথ্যসূত্র  গ্রন্থপঞ্জি  বহিঃসংযোগ Towards a Grand Harmony, T Chung (2010)  বিষয়শ্রেণী:সংস্কৃত শব্দ ও শব্দবন্ধ বিষয়শ্রেণী:হিন্দু দর্শন বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:হিন্দু দার্শনিক ধারণা
মোহিনীমোহন চৌধুরী (৫ সেপ্টেম্বর, ১৯২০ - ২১ মে ১৯৮৭) একজন খ্যাতনামা বাঙালি কবি, গীতিকার ও চিত্র পরিচালক।   প্রারম্ভিক জীবন  তার জন্ম অধুনা বাংলাদেশের গোপালগঞ্জ জেলার কোটালিপাড়ায়। পিতা মতিলাল চৌধুরী ইংরেজ আমলে সরকারি ডাক বিভাগে কাজ নিয়ে দীর্ঘদিন মেসোপটেমিয়ায় ছিলেন; মাতা গোলাপকামিনী দেবী। কলকাতার রিপন স্কুল (সুরেন্দ্রনাথ কলেজ) থেকে বিশেষ কৃতিত্বের সাথে ম্যাট্রিক পাশ করেন ও ওখান থেকেই আই. এসসি পাশ করে বি. এসসি তে ভর্তি হন। গানের প্রতি নেশায় বি.এসসি পরীক্ষা অসমাপ্ত রেখে গান লেখার সাথে যুক্ত হন। ১৯৪০ সালে কলকাতা জিপিও তে চাকরিতে যোগদান করেন। তিনি আট বছর মাত্র এই চাকরিতে ছিলেন।   গীতিকার ও চিত্রপরিচালনা  ১৯৪৩ খ্রিস্টাব্দ থেকে গ্রামোফোন রেডিও সিনেমার গীতিকার হিসেবে তার কর্মজীবন শুরু হয়। 'রাজকুমারী ওলো, নয়নপাতা খোলো,সোনার টিয়া ডাকছে গাছে ওই বুঝি ভোর হল' মোহিনী চৌধুরীর প্রথম গানের রেকর্ড। গানটি গাইলেন কুসুম গোস্বামী কমল দাশগুপ্তর সুরে। শৈলজানন্দ মুখোপাধ্যায়ের 'অভিনয় নয়' ছায়াছবিতে প্রথম গান লেখার সুযোগ পেলে তার সুনাম ছড়িয়ে পড়ে। জিপিও'র চাকরিতে ইস্তফা দিয়ে সর্বক্ষণের জন্যে গানের জগতে মনোনিবেশ করেন। রায়চৌধুরী, ঘুমিয়ে আছে গ্রাম, রংবেরঙ, সন্ধ্যাবেলার রূপকথা, একই গ্রামের ছেলে, ব্লাইন্ড লেন ইত্যাদি ছবিতে সহকারী চিত্রপরিচালনার কাজ করেন এবং গান লেখেন। তার পরিচালিত ও প্রযোজিত ছবি সাধনা আর্থিক ক্ষতির সম্মুখীন হলে তিনি বিজ্ঞানী ও সাংসদ মেঘনাদ সাহার অধীনে সংসদীয় সচিবের চাকরি করেন কিছুকাল। ১৯৫৪ সালে শিল্পপতি ডি. এন ভট্টাচার্যের একান্ত সচিব হিসেবে কাজ করতে থাকেন। পরে প্রাইভেটে বি.এ পাশ করেন। ১৯৭১ সালে ডি.এন ভট্টাচার্যের ব্যবসা বিপর্যয় ঘটলে তার ১৭ বছরের চাকরিটি চলে যায়। শেষ জীবনে আর্থিক দুর্গতির সম্মুখীন হন এই জনপ্রিয় গীতিকার। গ্রামোফোন রেকর্ড ও সবাক চলচ্চিত্রে তার অজস্র গান শ্রোতাদের ভেতর খুব জনপ্রিয় হয়েছিল। যার কিছু আজো বাঙালির মুখে মুখে ফেরে। 'মুক্তির মন্দির সোপানতলে কত প্রাণ হলো বলিদান' নামক দেশাত্মবোধক গানটির জন্যে তিনি খ্যাতি ও সুনামের অধিকারী হয়েছিলেন। এই গানটির সুরকার ছিলেন কৃষ্ণচন্দ্র দে।   জনপ্রিয় গান   মুক্তির মন্দির সোপানতলে  কাশ্মীর হতে কন্যাকুমারী  দিন দুনিয়ার মালিক তোমার দিল কি দয়া হয় না  জেগে আছি একা জেগে আছি কারাগারে  ভালবাসা মোরে ভিখারি করেছে  আমি দুরন্ত বৈশাখী ঝড়  এনেছি আমার শত জনমের প্রেম   শতেক বরষ পরে  কেন এ হৃদয় চঞ্চল হল  জয় হবে হবে জয়  সুন্দরী লো সুন্দরী, দল বেঁধে আয় গান করি  অভিনয় নয় গো, অভিনয় নয়  পিয়া সনে মিলন পিয়াস  ঝিলমিল ঝিলমিল ঝিলের জলে   চৈতি সন্ধ্যা যায় বৃথা  হায় কী যে করি এ মন নিয়া  কী মিষ্টি দেখো মিষ্টি কী মিষ্টি এ সকাল  সখি চন্দ্রবদনী, সুন্দরী ধনি  রাজকুমারী ওলো নয়নপাতা খোল  পৃথিবী আমারে চায়  তুমি যদি বলো ভালবাসা দিতে জানি না (গীতা দত্তের গাওয়া প্রথম গান)   শুনি তাকদুম তাকদুম বাজে বাজে ভাঙা ঢোল  কেন এ হৃদয় চঞ্চল হল  আজ চঞ্চল মন যদি  জগন্ময়-কমল-মোহিনী গায়ক জগন্ময় মিত্র ও সুরকার কমল দাশগুপ্ত-র সঙ্গে মোহিনীবাবুর কথা। কয়েকটি গান জনপ্রিয় হল ।  ভুলি নাই ভুলি নাই  আমি যে দুরন্ত বৈশাখী ঝড় ভালবাসা মোরে ভিখারী করেছে মোহিনী চৌধুরির ১০১ তম জন্মশতবর্ষে তার পরিবারের সদস্যরা তার ১০১টি গানের সংকলন - মোহিনী চৌধুরী ১০১ গানে গানে প্রকাশ করেন।    মৃত্যু  গীতিকার মোহিনীমোহন চৌধুরী মারা যান ২১ মে, ১৯৮৭ খৃষ্টাব্দে।   তথ্যসূত্র  https://www.anandabazar.com/rabibashoriyo/remembering-lyricist-mohini-chowdhury-1.1074456 বিষয়শ্রেণী:১৯২০-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:বাঙালি সঙ্গীতজ্ঞ বিষয়শ্রেণী:বাঙালি কবি বিষয়শ্রেণী:কলকাতার ব্যক্তি বিষয়শ্রেণী:গোপালগঞ্জ জেলার ব্যক্তি
হ্যানিবল (২৪৭ - ১৮৩/১৮২ বিসি)Hannibal's date of death is most commonly given as 183 BC, but there is a possibility it could have taken place in 182 BC. ছিলেন কার্থেজ সেনাপতি যাকে সর্বকালের সর্বশ্রেষ্ঠ কয়েকজন সেনাপতির নামের তালিকায় প্রথম দিকেই রাখা হয়। তিনি ছিলেন কার্থেজের পিউনিক বংশীয় ব্যক্তি। তার পিতার নাম হ্যামিলকার বার্সা। হ্যামিলকার প্রথম পিউনিক যুদ্ধের সময় একজন নেতৃস্থানীয় কার্থেজীয় সেনাপতি ছিলেন। হ্যানিবলের ছোট দুই ভাইয়ের নাম ম্যাগো ও হ্যাসদ্রোবাল।  হ্যানিবল মধ্যযুগে চরম রাজনৈতিক বিশৃঙ্খলার সময় তার জীবন অতিবাহিত করেন। সেসময় রোমান প্রাজাতন্ত্র প্রতিষ্ঠা হয়েছিল এবং রোমানরা আশেপাশের প্রায় সকল শক্তিশালী সাম্রাজ্যের উপর তাদের কতৃত্ব প্রতিষ্ঠা করেছিল। তাদের মধ্যে, কার্থেজ, সেরাকাস মেসিডোনের হেলেনিস্টিক রাজ্য ও সেলেউসিড সাম্রাজ্য অন্যতম। তার অন্যতম একটি বড় অর্জন হলো দ্বিতীয় পিউনিক যুদ্ধ, যখন তিনি একটি বড় সৈন্যদল নিয়ে আইবেরিয়া থেকে পাইরেনিস হয়ে এবং উত্তর ইতালির আল্পস এলাকায় এলিফ্যান্টের যুদ্ধে জড়িয়ে পড়েন। তার প্রথম কয়েক বছরের ইতালির জীবনে তিনি নাটকীয়ভাবে তিনটি যুদ্ধ জয় করেন - ট্রিবিয়া, ট্রাসিমেনি এবং কানাই। এ যুদ্ধগুলোর মাধ্যমেই তিনি তার প্রতিদ্বন্দীর ক্ষমতা ও দূর্বলতা সম্পর্কে বিস্তর অভিজ্ঞতা আর্জন ও নিজের ক্ষমতা সম্পর্কেও একটি অন্যরকম জ্ঞান লাভ করেন। পরবর্তীতে তার প্রতিপক্ষের দূর্বলতা ও নিজের অভিজ্ঞতা কাজে লাগিয়ে তিনি রোমানদের অনেক মিত্র শক্তিকে পরাজিত করেন। হ্যানিবল প্রায় ১৫ বছর ইতালি দখল করে রাখেন কিন্তু এসময় হঠাৎ করেই রোমানরা উত্তর আফ্রিকাতে একটি পাল্টা আক্রমণ করে ফলে তিনি কার্থেজে ফিরে যেতে বাধ্য হন। পরবর্তীতে তিনি জামায়র যুদ্ধে রোমান সেনাপতি স্কিপিও আফ্রিকানাসের কোছে পরাজিত হন। স্কিপিও, হ্যানিবলের যুদ্ধ কৌশল সম্পর্কে বিস্তারিত অনুশীলন করেছিল এবং তিনি নিজেও কিছু কৌশল অবলম্বন করেছিলেন এবং অবশেষে তিনি রোমানদের চিরশত্রু হ্যানিবলকে জামায় পরাজিত করেছিলেন। এ পরাজয়ের ফলে পরবর্তীতে হ্যানিবলের ভাই হ্যাসদ্রুবাল আইবেরিয়ান উপদ্বীপ থেকে চলে গিয়েছিলেন।  যুদ্ধের পর হ্যানিবল সফলভাবে সাফেট (অ-রাজকীয় হাকিম, একটি নগররাষ্ট্র উপর নিয়ন্ত্রণ প্রদান) হিসেবে রাজ্য পরিচালনা করেন। তিনি রোম দ্বারা যুদ্ধের ক্ষতিপূরণ কাটিয়ে উঠতে সক্ষম করার জন্য রাজনৈতিক ও অর্থনৈতিক সংস্কার নীতি গ্রহণ করেন; যাইহোক তার সংস্কার নীতি কার্থেজের ও রোমের অভিজাত-শ্রেণী ভালোভাবে গ্রহণ করে নি এবং তিনি স্বেচ্ছা নির্বাসনে চলে যান। এ সময়টাতে তিনি সেলেউসাইড কোর্টে বসবাস করেন, সেখানে তিনি রোমদের বিরোদ্ধে তৃতীয় অ্যান্টিওচাসের সামরিক উপদেষ্টা হিসেবে কাজ করতেন। যুদ্ধে অ্যান্টিওচাস পরাজিত হন ও রোমদের সকল শর্ত মেনে নিতে বাধ্য হন, হ্যানিবল পুনরায় সেখান থেকে পালিয়ে যান এবং আর্মেনিয়াতে চলে আসেন। তার যাত্রা বিথেনীয়া কোর্টে এসে শেষ হয় এবং সেখানে তিনি পেরগামুন থেকে আগত একটি বহরের বিরোদ্ধে নৌযুদ্ধ করে বিজয় আর্জন করেন। পরবর্তীতে রোমানরা তার সাথে বিশ্বাসঘাতকতা করেছিল এবং বিষপান করে তিনি আত্মহত্যা করেন।   পদটীকা    তথ্যসূত্র       আরো পড়ুন                                                       বহিঃসংযোগ    The Biography of Hannibal   Hannibal by Jacob Abbott  Hannibal's life by Cornelius Nepos, latin transcription and translation to German  The History of Hannibal  Hannibal at FactBehindFiction.com  বিষয়শ্রেণী:খ্রিস্টপূর্ব ২৪৭-এ জন্ম বিষয়শ্রেণী:খ্রিস্টপূর্ব ১৮৩-এ মৃত্যু বিষয়শ্রেণী:আত্মহননকারী সামরিক কর্মকর্তা বিষয়শ্রেণী:আত্মহননকারী রাজনীতিবিদ বিষয়শ্রেণী:প্রাচীন আত্মহত্যা বিষয়শ্রেণী:বিষ খেয়ে আত্মহত্যা
৭ জানুয়ারী, ২০২৫ থেকে শুরু করে, দক্ষিণ ক্যালিফোর্নিয়ার লস অ্যাঞ্জেলেস মেট্রোপলিটন এলাকা এবং আশেপাশের এলাকাগুলিতে ভয়াবহ দাবানলের আগুন উত্তর-পূর্বে নতুন এলাকার দিকে ছড়াচ্ছে। খুব কম আর্দ্রতা, শুষ্ক আবহাওয়া এবং হারিকেন-শক্তিশালী সান্তা আনা বাতাসের কারণে আগুন আরও তীব্র হয়েছে, যা কিছু জায়গায় প্রায় ১০০ মাইল প্রতি ঘন্টায় পৌঁছেছে। এমন অবস্থায় ম্যান্ডেভিলের দিকে অগ্রসর হওয়ায় সরে যাওয়ার নির্দেশনা দেওয়া হয়েছে আশপাশের এলাকার বাসিন্দাদের। আগুনের কোন নির্দিষ্ট কারণ এখনো জানা যায়নি। যে দুটি এলাকায় বড় ধরনের আগুন লেগেছে তা এক করলে ম্যানহাটনের দ্বিগুণ হবে।  এই দাবানলে এখন পর্যন্ত ২৪ জন প্রাণ হারিয়েছেন, এর মধ্যে ১৬ জন ইটন ফায়ার জোন, আর ৮ জন প্যালেসাইড এলাকায় মারা যান। নিখোঁজ আছেন আরও অন্তত ১৩ জন। পুড়ে ছাই হয়ে গেছে ১২ হাজারের বেশি অবকাঠামো। এ ছাড়া ১৩ জন নিখোঁজ রয়েছেন। প্রায় ১ লাখ ৮০ হাজার অধিবাসীকে নিরাপদ স্থানে সরিয়ে নেওয়া হয়েছে। এছাড়া আরও ছাড়তে প্রস্তুত থাকতে বলা হয়েছে আরও ১ লাখ ৬৬ হাজার মানুষকে। এখন পর্যন্ত ক্ষয়ক্ষতির পরিমাণ আনুমানিক ১৫০ বিলিয়ন মার্কিন ডলারের বেশি। যুক্তরাষ্ট্রের ইতিহাসে অন্যতম ভয়াবহ এই দাবানলের মধ্যেই আবার চলছে লুটতরাজ। পরিস্থিতি নিয়ন্ত্রণে প্যালিসেইডস ও ইটন অঞ্চলে জারি করা হয়েছে কারফিউ।  দাবানলের আগুনে ক্ষতিগ্রস্ত ও ঘরবাড়ি হারানো লাখো মানুষ মধ্যে রয়েছেন মার্কিন তারকা প্যারিস হিলটন, টম হ্যাংক্স, বেন অ্যাফ্লেক, মারিয়া শিভার, মেল গিবসন, পিট লি, মেলিসা ক্লেয়ার ইগান, অ্যান্টনি হপকিন্স, মাইলস টেলার, কেলি টেলার, টিনা নোলসসহ অনেকে।  রেকর্ড করা এই দাবানলের আগুন নেভাতে হিমশিম খাচ্ছে ফায়ার সার্ভিসের সদস্যরা। তাই তাদের সঙ্গে যোগ দিয়েছেন প্রায় এক হাজার কারাবন্দি। এছাড়াও আগুন নেভাতে কেন্দ্রীয় সরকার সাহায্যের হাত বাড়িয়ে দিয়েছে এবং সাথে এগিয়ে এসেছে প্রতিবেশী সাতটি অঙ্গরাজ্য। কানাডা থেকেও এসেছে সহায়তা।   পটভূমি    প্রস্তুতি    দাবানলের তালিকা  +এলাকার  নামকাউন্টিক্ষতিগ্রস্ত  এলাকাশুরুআগুন নিয়ন্ত্রণস্থাপনা ধ্বংসমন্তব্যপ্যালিসেইডসলস অ্যাঞ্জেলেস কাউন্টি, ক্যালিফোর্নিয়া২৩৬৫৪  একর৭ জানুয়ারি, ২০২৫১১.০০%৫৩০০+ঘরবাড়ি ছাড়ার নির্দেশ, বসতবাড়ি ভস্ম ইটনলস অ্যাঞ্জেলেস কাউন্টি, ক্যালিফোর্নিয়া১৪১১৭  একর৭ জানুয়ারি, ২০২৫১৫.০০%৭০০০+ঘরবাড়ি ছাড়ার নির্দেশ, বসতবাড়ি ভস্ম কেনেথলস অ্যাঞ্জেলেস কাউন্টি, ক্যালিফোর্নিয়া / ভেনচুরা কাউন্টি, ক্যালিফোর্নিয়া১০৫২  একর৯ জানুয়ারি,  ২০২৫৮০.০০%অজানাঘরবাড়ি ছাড়ার নির্দেশহার্স্টলস অ্যাঞ্জেলেস কাউন্টি, ক্যালিফোর্নিয়া৭৯৯  একর৭ জানুয়ারি, ২০২৫৭৬.০০%অজানাঘরবাড়ি ছাড়ার নির্দেশলিডিয়ালস অ্যাঞ্জেলেস কাউন্টি, ক্যালিফোর্নিয়া৩৯৫  একর৮ জানুয়ারি, ২০২৫১১ জানুয়ারি, ২০২৫অজানা   দাবানলগুলির বিবরণ    প্যালিসেইডস    ইটন    কেনেথ    হার্স্ট    লিডিয়া    অন্যান্য    প্রভাব    উদ্ধারকাজ    প্রতিক্রিয়া    আরও দেখুন     তথ্যসূত্র   বিষয়শ্রেণী:দাবানল বিষয়শ্রেণী:অঙ্গরাজ্য অনুযায়ী মার্কিন যুক্তরাষ্ট্রে দাবানল বিষয়শ্রেণী:অঙ্গরাজ্য অনুযায়ী মার্কিন যুক্তরাষ্ট্রে অগ্নিকাণ্ড বিষয়শ্রেণী:মার্কিন যুক্তরাষ্ট্রে প্রাকৃতিক বিপর্যয় বিষয়শ্রেণী:বছর অনুযায়ী মার্কিন যুক্তরাষ্ট্রে প্রাকৃতিক দুর্যোগ বিষয়শ্রেণী:অঙ্গরাজ্য অনুযায়ী মার্কিন যুক্তরাষ্ট্রে প্রাকৃতিক বিপর্যয় বিষয়শ্রেণী:অঙ্গরাজ্য অনুযায়ী মার্কিন যুক্তরাষ্ট্রের ভূগোল বিষয়শ্রেণী:বছর অনুযায়ী প্রাকৃতিক দুর্যোগ বিষয়শ্রেণী:বছর অনুযায়ী অগ্নিকাণ্ড বিষয়শ্রেণী:ক্যালিফোর্নিয়ায় দাবানল বিষয়শ্রেণী:২০২৫-এ মার্কিন যুক্তরাষ্ট্রে প্রাকৃতিক দুর্যোগ বিষয়শ্রেণী:২০২৫-এর আবহাওয়াবিজ্ঞান
গোহালবাড়ী ইউনিয়ন বা ২নং গোহালবাড়ী ইউনিয়ন পরিষদ ভোলাহাট উপজেলার একটি প্রশাসনিক এলাকা।  অবস্থান ও আয়তন গোহালবাড়ী ইউনিয়নের আয়তন ২০০০ বর্গ কিঃ মিঃ। এবং লোকসংখ্যা ২৫৮৭০ জন (প্রায়)।২০০৫ সালের আদম শুমারি  শিক্ষা শিক্ষার হার ৬২%। ২০০১ এর শিক্ষা জরীপ অনুযায়ী  কলেজ ১টি কারিগরি কলেজ ১টি, মাদ্রাসা দাখিল ৩টি, আলিম ২টি, ফজিল 1টি, উচ্চ বিদ্যালয় (বালক)-৩ টি, উচ্চ বিদ্যালয় (বালিকা)-১টি,  প্রাথমিক বিদ্যালয় ০৯টি, নূরানী মাদ্যাসা ২টি, হাফেজ খানা ১টি, প্রতিবন্ধী স্কুল- ১টি ও এবতেদায়ী মাদ্রাসা ১ টি।  প্রশাসনিক ব্যবস্থা গোহালবাড়ী ইউনিয়ন পরিষদ ভবন স্থাপন কাল আনুমানিক ১৯৬২ থেকে ১৯৬৩ সাল। এখানকার গ্রামের সংখ্যা ১৫ টি এবং মৌজার সংখ্যা ১০ টি।  ওযার্ড ভিত্তিক লোকসংখ্যা।   মানচিত্রে ইউনিয়ন  বাংলাদেশের শেষ সীমান্তে গড়ে উঠা এই গোহালবাড়ী ইউনিয়ন পরিষদ। আমাদের এই ইউনিয়নটি  ভোলাহাট উপজেলার একটি মধ্যবর্তী ইউনিয়ন। আম ও রেশম চাষের জন্য বিখ্যাত। এই বিলে প্রচুর ধান ও মাছ চাষ করা হয়। অত্যন্ত মনোরম ও শান্তিপূর্ন এলকায় এই গোহালবাড়ী  ইউনিয়ন পরিষদটি অবস্থিত।   বিশেষ অর্জন    বিশুদ্ধ পানির ট্যাংকির । পনির ট্যাংকিটি গোহালবাড়ী ইউনিয়নের ১নং ওয়ার্ডে সুরানপুর গ্রামে অবস্থিত।   হাট-বাজার  +ক্রমিকনামআয়তনতথ্য প্রদানকারী ব্যক্তিচান্দিনা ভিটির সংখ্যাইজারা মূল্যঠিকানা১সুরানপুর বাজার৭ শতকপ্রয়-২০,০০০ টাকাসুরানপুর, সুরানপুর, ভোলাহাট, চাঁপাইনবাবগঞ্জ।২গোহালবাড়ী হাট১ একর প্রয়প্রয়-৬০,০০,০০০টাকাগোহালবাড়ী, সন্ন্যাসীতলা, ভোলাহাট, চাঁপাইনবাবগঞ্জ।৩মুন্সিগঞ্জ হাট৬৬ শতক প্রায়প্রয়-৮০,০০০ টাকামুন্সিগঞ্জ, বজরাটেক, ভোলাহাট, চাঁপাইনবাবগঞ্জ।৪উপর কারহাট বাজার২৫ শতকপ্রয়-২০,০০০ টাকাকানারহাট, বজরাটেক, ভোলাহাট, চাঁপাইনবাবগঞ্জ।   যোগাযোগ ব্যবস্থা  উপজেলা সদর হইতে রিক্সা কিংবা নোসিমন বা অটোরিক্সা যোগে কলেজ মোড় হইয়া সোজা উত্তরে।   ঐতিহাসিক স্থান  মহানন্দা নদীর তীর, বরখা পীরের মাজার  তথ্যসূত্র  বিষয়শ্রেণী:ভোলাহাট উপজেলার ইউনিয়ন
ইভান স্টেপানোভিচ মারচুক (ইউক্রেনীয়: Іван Степанович Марчук; ১২ ডিসেম্বর ১৯৩৬) একজন ইউক্রেনীয় সমসাময়িক চিত্রশিল্পী। তিনি প্লিওন্টানিজম কৌশলের প্রতিষ্ঠাতা। এছাড়াও তিনি ইউক্রেনের একজন সম্মানিত শিল্পী, শেভচেঙ্কো জাতীয় পুরস্কার বিজয়ী এবং ইউক্রেনের জাতীয় শিল্পকলা একাডেমির সম্মানসূচক শিক্ষাবিদ।  তিনি টেরনোপিল এবং কিয়েভের সম্মানসূচক নাগরিক।   জীবনী   ইভান মার্চুক একটি তাঁতি পরিবারে জন্মগ্রহণ করেন। পরিবারের জীবিকা নির্বাহের জন্য, মার্চুক প্রায়শই তার বাবাকে কাজে সাহায্য করতেন। ছোটবেলা থেকেই তিনি ছবি আঁকা শুরু করেছিলেন। শিল্প উপকরণের অভাব থাকা সত্ত্বেও - যেমন রঙ, প্যাস্টেল, জলরঙ, কাগজ - মার্চুক ফুল, ঘাস এবং ফলের প্রাকৃতিক রঞ্জক দিয়ে শিল্প তৈরি করতে সক্ষম হন। সাত বছরের স্কুল থেকে স্নাতক হওয়ার পর, তিনি ইভান ট্রাশ লভিভ স্কুল অফ অ্যাপ্লাইড আর্টসে ভর্তি হন, যেখানে তিনি ১৯৫১ থেকে ১৯৫৬ সাল পর্যন্ত পড়াশোনা করেন। যদিও তার বাবা-মা চেয়েছিলেন যে তিনি একজন সার্জন বা জীববিজ্ঞানী হওয়ার জন্য পড়াশোনা করুন, তারা তার স্পষ্ট প্রতিভা এবং স্বপ্নের পথে বাধা হয়ে দাঁড়াতে সাহস করেননি।   শৈলী  ইভান মার্চুক তার জীবদ্দশায় ৫,০০০ এরও বেশি কাজ করেছেন, যার অর্ধেক ইউক্রেনের বাইরে অবস্থিত। তিনি লাটভিয়া, জার্মানি, পোল্যান্ড, বেলজিয়াম, হাঙ্গেরি, চেক প্রজাতন্ত্র, স্লোভাকিয়া, তুরস্ক, লুক্সেমবার্গ, থাইল্যান্ড, তিউনিস এবং অন্যান্য সহ অসংখ্য দেশে তার কাজ প্রদর্শন করেছেন। তিনি "প্লিওন্টানিজম" শিল্প কৌশলের স্রষ্টা হিসেবে সুপরিচিত, যার বৈশিষ্ট্য হল উচ্চ স্তরের বিস্তারিত স্ট্রোক যা একে অপরের সাথে মিশে যায়। যদিও কেউ কেউ তার স্টাইলকে অতিবাস্তবতার সাথে তুলনা করেছেন, মার্চুক নিজে এই লেবেলের সাথে একমত নন।   টাকা এবং স্ট্যাম্প  তথ্যসূত্র  বহিঃসংযোগ  Ivan Marchuk Exhibition  বিষয়শ্রেণী:১৯৩৬-এ জন্ম বিষয়শ্রেণী:জীবিত ব্যক্তি
পল গার্ডনার অ্যালেন () (২১শে জানুয়ারি, ১৯৫৩, সিয়াটল - ১৫ অক্টোবর, ২০১৮) একজন মার্কিন উদ্যোক্তা, যিনি বিল গেটসের সাথে মিলে মাইক্রোসফট কোম্পানি গঠন করেন। ২০০৭ সালের তথ্য অনুযায়ী ফোর্ব্‌স ম্যাগাজিনের মতে তিনি বিশ্বের সবচেয়ে ধনী মানুষদের মধ্যে ১৯তম।  অ্যালেন গেটসের সাথে মিলে ১৯৭৫ সালে নিউ মেক্সিকোর অ্যালবাকের্কিতে মাইক্রোসফট গঠন করেন এবং বেসিক প্রোগ্রামিং ভাষার ইন্টারপ্রেটার বিক্রির মাধ্যমে ব্যবসা শুরু করেন। ১৯৮০ সালে অ্যালেনের নেতৃত্বে মাইক্রোসফট ৫০,০০০ ডলারে কিউডস নামের অপারেটিং সিস্টেম কিনে নেয়। আইবিএম-এর বেঁধে দেয়া সময়সীমার মধ্যে একেবারে শূন্য থেকে কোন অপারেটিং সিস্টেম তৈরি করা গেটস ও অ্যালেন সম্ভবপর বলে মনে করেননি। তাই তারা সম্পূর্ণ কর্মক্ষম কিউডস কেনার সিদ্ধান্ত নেন এবং সেটির কোডের ওপর কিছু পরিবর্তন সাধন করে আইবিএম-এর চাহিদা পূরণ করেন। মাইক্রোসফটের এই প্রোগ্রামটিই পরবর্তীকালে আইবিএম-এর নতুন পিসিগুলোর অপারেটিং সিস্টেম হিসেবে নির্বাচিত হয় এবং ভবিষ্যতে মাইক্রোসফটের প্রসারের ভিত্তি হিসেবে কাজ করে।  ২০০০ সালের নভেম্বর মাসে অ্যালেন মাইক্রোসফটের বোর্ড থেকে পদত্যাগ করেন। এরপর তিনি মাইক্রোসফটের ৬৮ মিলিয়ন শেয়ার বেচে দেন। এখনও তিনি কোম্পানিটির ১৩৮ মিলিয়ন শেয়ারের মালিক।  অ্যালেন মার্কিন জাতীয় ফুটবল লিগের সিয়াটল সিহক্‌স এবং জাতীয় বাস্কেটবল লিগের পোর্টল্যান্ড ট্রেইলব্লেজার্স দল দুইটির বর্তমান মালিক।   তথ্যসূত্র   বহিঃসংযোগ   Paul Allen official home page            Paul Allen entry from The Oregon Encyclopedia  Paul Allen  at THOCP.net  Business profile at Forbes  http://www.bloomberg.com/billionaires/profile/paul-allen    বিষয়শ্রেণী:মার্কিন বিনিয়োগকারী বিষয়শ্রেণী:মার্কিন কম্পিউটার প্রোগ্রামার বিষয়শ্রেণী:২০১৮-এ মৃত্যু বিষয়শ্রেণী:১৯৫৩-এ জন্ম বিষয়শ্রেণী:মার্কিন পুরুষ গিটারবাদক বিষয়শ্রেণী:মার্কিন জনহিতৈষী বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:মাইক্রোসফটের ইতিহাস বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:২০শ শতাব্দীর মার্কিন গিটারবাদক বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:২১শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:মার্কিন শতকোটিপতি বিষয়শ্রেণী:মার্কিন কম্পিউটার ব্যবসায়ী বিষয়শ্রেণী:মার্কিন প্রামাণ্য চলচ্চিত্র নির্মাতা বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন উদ্ভাবক বিষয়শ্রেণী:মার্কিন গণমাধ্যমের মালিক বিষয়শ্রেণী:মার্কিন প্রযুক্তি প্রধান নির্বাহী বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:মার্কিন টেলিভিশন প্রযোজক বিষয়শ্রেণী:সিয়াটেলের সঙ্গীতজ্ঞ বিষয়শ্রেণী:প্যারাডাইস পেপার্সে নাম থাকা ব্যক্তি বিষয়শ্রেণী:২১শ শতাব্দীর মার্কিন স্মৃতিকথাকার